|  |  |
| --- | --- |
|  | ЈЕФИМИЈА-ПОХВАЛА КНЕЗУ ЛАЗАРУПРОЧИТАТИ ТЕКСТ У ЧИТАНЦИЖене су у средњем веку своје образовање, ако су биле у могућности, стицале по властеоским дворовима. Образовале су се обавезно у областима теологије, етике, књижевности, али и разним вештинама и умећима, какав је био и вез. Прва жена у српској књижевности уопште била је монахиња Јефимија, чије је световно име било Јелена. Као рођака цара Душана, Јефимија је своје уметничко и књижевно образовање стекла на двору царице Јелене, у Серу. Била је жена деспота Угљеше Мрњавчевића, који је заједно са својим братом, српским Краљем Вукашином (оцем Марка Краљевића), погинуо у Маричкој бици. Њихов син Угљеша Деспотовић умро је када је имао само четири године. Њему је Јефмија посветила дело ***Туга за младенцем Угљешом***. Све ово утицало је на то да се Јелена замонаши и постане Јефимија. Након Маричке битке (1371.) па све до смрти кнеза Лазара Јефимија је живела на двору кнеза Лазара. Након Косовске битке, у тешким друштвеним околностима, Јефимија је уз књегињу Милицу, настојала да учини све како би се превазишли губици и помогло Лазаревим потомцима и народу.**Текст *Похвале кнезу Лазару* извезен је позлаћеном жицом на пурпурном комаду материјала велиничне 67 x 49.** Покров за гроб кнеза Лазара био је намењен манастру Раваница, али је током Велике сеоба Срба и покров и ћивот однет у фрушкогорски манстир Врдник. За време Другог светског рата, донесени су у Београд. Покров је данас изложен у Музеју српске православне цркве, а Лазареве мошти у Саборној цркви. |
|  |  Ученици ће истицати емотивност текста у први план, зато што се ради о средњовековној књижевности, у којој је, поред строгих конвенвенција и правила, монахиња Јефимија искрено, из душе, проговорила о кнезу Лазару. Њена захвалност и племенитост у тренуцима веома тешке ситуације у којој се друштво налазило, у нама побуђују дивљење и поштовање. У тексту *Похвале* запажа се тематика и мотиви карактеристичне за средњовековну књижевност: религијска становишта, коришћење библијских цитата и алузија, карактеристичан скрушени став аутора према сопственом раду. Кнез Лазар се због својих дела и жртве коју је поднео доживљава као морални узор, који треба оне који остају да учврсти у вери и оснажи у истрајавању.Тон текста одише топлином и искреношћу. Истовремено тон подражава и снажно осећање поштовања које Јефимија осећа према кназу Лазару. Међутим, иако у наслову дела стоји Похвала, Јефимијино обраћање убрзо добија молитвени тон, а о опасностима које прете говори се промишљено и достојанствено.У Похвали кнезу Лазару уочава се троделна композициона струкура. Уводни део текста отпочиње обраћањем светитељу. Овај део приказује његова светитељска дела, похвално се говори о начину његове владавине и његовом складном односу са народом и жртви коју је поднео бранећи вредности које он, по свом владарском достојанству, имао дужност да брани. Уводна похвала се у средишњем делу текста претвара у речи молбе. Јефимија приказује чланове породице немоћне и понижене од стране турске власти. Њихова патња и страдања подстаћи ће Јефимију да у средишњем делу упути молбу светитељу да се за своје наследнике обрати Богу и моли и сам за помоћ. У завршном делу *Похвале*, Јефимија говори о себи, свом положају и односу захвалности, поштовања и љубави према кнезу Лазару, због његове племенитости и заштите коју јој је пружио. Композиција текста заснована је на градацији. Јефимијина осећања нарастају од почетне похвале, преко молбе упућене у име његових наследника, и најзад кулминирају њеним личним и проживљеним осећањима захвалности светитељу.Турска сила метафорично је у тексту приказана симболом змије. Лазарева побуда да јој се одупре мотивисана је, с једне стране, потребом да се одбрани свој народ, а с друге стране, потребом да се одбрани црква и вера. Лазареву одлуку Јефимија тумачи као херојски чин жртвовања. Лазар на тај начин постаје не само жртва за одбрану свог народа, већ и подвижник и мученик, који је страдао за одбрану хришћанске вере. Због тога се његова смрт доживљава као победа и подвиг, јер укључује и традиционална хришћанска схватања о заслуженој вечној награди, која га чека на оном свету.Јефимија у Похвали значајан део текста посвећује актуелним друштвеним приликама у Србији након Косовске битке. Истиче се туга и патња која је погодила Лазареве наследнике, који су додатно изложени непријатељској турској власти. Наследници трпе понижења у општој атмосфери безнадежности и духовног клонућа. У Косовској бици није страдао само кнез Лазар, већ и сви они који су били достојни да постану његови наследници. Јефинмија алудира на заверу оних „који једу хлеб њихов“, јер је познато да су неповољне историјске прилике и општи метеж поједини покушали да искористе не би ли приграбили преостали део власти.Јефимија исказује недвосмислен страх за опстанак народа, који је без вође, а који у себи нема довољно снаге за ослободилачки поход. Због тога се она окреће снази религије као упоришту које ће очувати традицију, које ће сабрати народ и бити извор њихове духовне енергије.Јефимија Лазару упућује молву да се у име свог народа и њено лично име обрати Богу. Пошто се Лазар жртвовао за народ и веру и стекао статус светитеља и мученика, она се позива управо на његово мученичко и страдалничко искуство. Њена молба није усмерена на ратничке акције за ослобођење од Турака. Она страхује од потпуног затирања народа, јер непријатељ је усмерен и на њихову веру и на нашу културну традицију. Њене молбе везују се за категорије времена и трајања. Посебно се моли за Лазаерву децу, Стефана и Вука, за њихов дуговечан живот и надвладавање непријетеља видљивих и невидљивих. Овим је нагласила да њима предстоји не само борба са окупатором, већ и са бројним искушењима, слабостима, обманама, које ће долазити и из њихове непосредне околине.Јефимија своју молбу појачава саветом да се обрати за помоћ великомученицима: Ђорђу, Димитрију, Теодору, Меркурију и Прокопију. Као страдалници за веру, они ће, верује Јефимија, помоћи Лазаревој молитви Богу са његов народ.  |
|  |  |

 **ДОМАЋИ ЗАДАТАК**

**ОДГОВОРИТЕ НА ПИТАЊА:**

 *1. Издвојте теме и мотиве у Похвали кнезу Лазару.*

 *2. Какав наративно тон преовлађује у Јефимијином обраћању кнезу Лазару*?

*3.Уочите композиционе елементе „Похвале“. Какву улогу има експозиција? Објасните садржину главног дела текста. О чему говори завршница „Похвале“?*

*4. Којом метоафором је приказана Лазарева одлука да се супротстави турској сили?*

*5.У каквим је историјским и друштвеним околностима настала „Похвала“*

**ПРЕПИШИТЕ У СВЕСКЕ**

|  |
| --- |
| **„Похвала кнезу Лазару“ (1402), монахиња Јефимија****троделна композиција – похвала, молба, лично обраћање...****мотиви:****1.величање живота и дела кнеза Лазара****2.стање у Србији после Косовске битке****3.захвалност монахиње Јефимије****градативно организовано обраћање****алузије на друштвене и историјске околности****култ кнеза Лазара – светитељ и великомученик (страдалник за одбрану вере)****метафоричност – Турци = змије** |